“ทองไทย” ร่วง 100 บาท ตามตลาดโลก รับแรงกดเทขายทำกำไร
“ทองไทย” ร่วง 100 บาท ตามตลาดโลก รับแรงกดเทขายทำกำไร หลังมีรายงานข่าวความคืบหน้าการพัฒนาวัคซีนต้านโควิด-19 ของบ.ไฟเซอร์ อิงค์ ที่พัฒนาร่วมกับ BioNTech มีประสิทธิภาพ 95% 
“ทองไทย” ร่วง 100 บาท ตามตลาดโลก รับแรงกดเทขายทำกำไร หลังมีรายงานข่าวความคืบหน้าการพัฒนาวัคซีนต้านโควิด-19 ของบ.ไฟเซอร์ อิงค์ ที่พัฒนาร่วมกับ BioNTech มีประสิทธิภาพ 95%
19 พ.ย. 2563

สมาคมค้าทองคำ รายงานราคาทอง (96.5%) วันนี้ (19 พ.ย.63) เมื่อเวลา 09.26 น.ที่ผ่านมา เมื่อเวลา 09.26 น. ปรับลดลง 100 บาท เมื่อเทียบกับประกาศราคาซื้อขายครั้งสุดท้ายของวันพุธ (18 พ.ย.) ที่มีการประกาศราคาทั้งหมด 3 รอบ แต่ราคารวมไม่เพิ่มไม่ลดจากวันอังคาร
โดยราคาทองคำแท่งวันนี้ รับซื้ออยู่ที่บาทละ 26,800.00 บาท ขายออกที่ราคาบาทละ 26,900.00 บาท
ทองรูปพรรณ รับซื้ออยู่ที่ราคาบาทละ 26,317.76 บาท ขายออกที่บาทละ 27,400.00 บาท
ราคาทองคำ Spot เช้านี้เคลื่อนไหวที่บริเวณ 1,871 ดอลลาร์ ขณะที่ทองคำโคเม็กซ์ปิดตลาดเมื่อคืนที่ผ่านมาปรับตัวลดลง 11.2 ดอลลาร์ ที่ระดับ 1,873.9 ดอลลาร์ เนื่องจากได้รับแรงกดดันจากการเทขายทำกำไร หลังมีการรายงานข่าวความคืบหน้าเกี่ยวกับการพัฒนาวัคซีนต้านโควิด-19 ของบริษัทไฟเซอร์ อิงค์ ซึ่งส่งผลให้นักลงทุนมีการโยกมาลงทุนในสินทรัพย์ที่มีความเสี่ยงอย่างตลาดหุ้นมากขึ้น
สำหรับบริษัทไฟเซอร์ อิงค์ ซึ่งเป็นบริษัทยาใหญ่ที่สุดของสหรัฐ และ BioNTech ซึ่งเป็นบริษัทยาของเยอรมนี แถลงเมื่อวานนี้ (18 พ.ย.) ว่า ผลการวิเคราะห์ข้อมูลในขั้นสุดท้ายบ่งชี้ว่า วัคซีนต้านไวรัสโควิด-19 ซึ่งทั้งสองบริษัทพัฒนาร่วมกัน มีประสิทธิภาพ 95% ในการป้องกันไวรัสโควิด-19 นอกจากนี้ข้อมูลการเริ่มสร้างบ้านเดือนต.ค. ของสหรัฐที่เพิ่มสูงขึ้นเกิดคาด และการเทขายทองคำต่อเนื่องของกองทุน SPDR Gold Trust ทั้งหมดเป็นปัจจัยลบกดดันต่อตลาดทองคำ